ANAN วิ่ง 3% รับเงิน 500 ลบ. ขายกิจการ “เอดีซี-เจวี 28”
บอร์ด ANAN อนุมัติขายกิจการ “เอดีซี-เจวี 28” รับทรัพย์กว่า 500 ล้านบาท นำเงินใช้เป็นทุนหมุนเวียนภายในบริษัท ดันราคาหุ้นวิ่ง 3%
บอร์ด ANAN อนุมัติขายกิจการ “เอดีซี-เจวี 28” รับทรัพย์กว่า 500 ล้านบาท นำเงินใช้เป็นทุนหมุนเวียนภายในบริษัท ดันราคาหุ้นวิ่ง 3%
15 ธ.ค. 2565

บริษัท อนันดา ดีเวลลอปเม้นท์ จำกัด (มหาชน) หรือ ANAN เปิดเผยว่า ที่ประชุมคณะกรรมการบริษัท ครั้งที่ 13/2565 วันที่ 14 ธ.ค.65 65 ได้มีมติอนุมัติให้บริษัทขายกิจการของบริษัท เอดีซี – เจวี 28 จำกัด ซึ่งเป็นบริษัทย่อย ทั้งหุ้น ทรัพย์สิน และหนี้สินทั้งหมด ให้แก่ GREEN ZONE DEVELOPMENT LIMITED
โดยมีมูลค่ากิจการที่ขายทั้งสิ้น 2,611 ล้านบาท ซึ่งจะได้มีการเข้าทำสัญญากันในวันที่ 23 ธ.ค.65 และจะโอนหุ้นและทรัพย์สินต่างๆ ในวันที่ 30 ธันวาคม 2565 คาดว่าจะได้รับกำไรจากการขาย เป็นจำนวน 506 ล้านบาท โดยใช้เป็นทุนหมุนเวียนภายในของอนันดาฯ
ด้านราคาหุ้น ANAN อยู่ที่ระดับ 1.42 บาท บวก 0.04 บาท หรือ 2.90% สูงสุดที่ระดับ 1.44 บาท ต่ำสุดที่ระดับ 1.39 บาท ด้วยมูลค่าการซื้อขาย 35.68 ล้านบาท
 